Minu nimi on Katrin Kivi. Olen olnud tõe otsija lapsepõlvest peale. Juba väiksena mäletan end mõtisklemas universumi toimimise ja elu sügavama olemuse üle. Soov luua, viis mind õppima maalikunstnikuks Tartu Kunstikooli ning sealt edasi moedisaineriks EKAsse. Sellel alal olen olnud tegev 20 aastat moetööstuses (Baltika, Klementi ja BTA kollektsioonide moedisainerina), sh luues enda Spirtjooga brandi mis on keskendunud joogariietele.
#000000
Minu jaoks on alati oluline olnud vaimse ja füüsilise poole tasakaal. Nii nagu me hoiame oma kodu korras, on loomulik ju hoolitseda ka oma hinge kodu eest. Kui 2009 aastal avastasin enda jaoks jooga, paelus see kohe minu tähelepanu – kõik mida ma olin otsinud, oli ühes kohas olemas. Keha, meele ja hinge tasakaal. 2012 aasta märtsist alustasin õpinguid Londoni Karam Kriya koolis ning oman Kundalini Jooga rahvusvahelise õpetaja sterifikaati. 2017 sügisel läbisin ka Yoga Alliance Yin jooga õpetaja kursuse I ja II taseme.
#000001
Tartu kunstikoolis õppides said mulle sõbraks pintsel ja lõuend ning tänaseni väljendan oma aeg-ajalt oma sisemaailma läbi maalikunsti.
#000004
See on justkui maagia, kuidas avatud südamega luues muutub ruum või keskkond puhtaks tingimusteta armastuseks. Retriidide loomine on tulnud minu ellu puhtast soovist luua ilu, soojust, armastust, sügavust, mängulisust, tähistamist, naudinguid ja veel palju palju muud. Kandimaa joogatalu Saaremaal on üks minu loomingu väljendusi, nüüdseks olen avanud sellele ka teistele nautimiseks!
#000006
Kõik maailmas vibreerib mingil sagedusel. Vaimsed praktikad aitavad tõsta sinu sagedust. Hirm, viha, süütunne ja häbi on ühed madalamad sagedused, kus meil inimesena on väga raske viibida. Kõrgeimad sagedused on tänutunne, õnn ja armastus. Kõige esmane abinõu hirmust välja tulekuks on keskenduda tänulikkusele ja armastusele. Kui teeme seda koos, on tulemus võimas. Ma tunnen iseenda loovat väge ja tean, et saan valida kus sagedusel soovin olla ja mida oma ellu luua.
#000007